Toto triedenie nie je univerzálne v celej frazeológii, netýka sa vetných frazém s komunikatívnou funkciou, ale zasahuje iba frazémy funkčne blízke slovu alebo syntagme. Najzreteľnejšie sa vydeľujú frazémy substantívne (''Damoklov meč, krokodílie slzy''), adjektívne (''neslaný nemastný''), slovesné (''tancovať na tenkom ľade'') a príslovkové (''zo dňa na deň, skôr-neskôr''). Frazémy korešpondujúce s ostatnými slovnými druhmi sú zriedkavejšie, ale novšia teória ich vydeľuje. Pre frazémy je príznačné, že mnohé z nich sú slovnodruhovo ambivalentné, korešpondujú s dvoma slovnými druhmi, preto takéto triedenie nie je vo frazeológii také produktívne ako pri triedení slov.
triedenie opierajúce sa o izofunkčnosť istých frazém s istými slovami
Komisia pre výskum frazeológie pri Slovenskom komitéte slavistov
Ďurčo, P. et al.: Frazeologická terminológia. Stimul: Bratislava 1995.
[[:Termín:slovnodruhová klasifikácia frazém]]